An Unplanned Trip: Vigan Stop Over
Aldaw ti Huwebes, Enero 20, idi malagipmi nga ituloy ti di a natuloy a biahemi koma nga agpa-Pagudpod idi Mayo gapu iti eleksion. Nagngudo ti biahemi laeng idi sadiay Baguio, tapno makapagbotos dagiti kakaduak ket nagsublimi. Ket gapu ta awan pay unay ti adu a miting no kastoy nga Enero ket inkeddengmi ti nagpa-Ilocandia.
Parbangon ti Biernes idi nagrubuat kami. Namurumuran ti bituen ti tangatang a mangibagbaga a napintas ti panawen. Gapu ta damo dagiti kakaduak ti agpa-Ilocos ket siak ti nagbalin a tour guide da. Nalamiis ti palayupoy ti angin idi mammigat kami iti ili ti Sto. Tomas, La Union. Uray saan a prominente ti kantina a nangananmi ngem naimas dagiti lutoda. Siguro gapu iti iliwko iti luto ti kailukuan. Original a pinakbet, dinengdeng, papaitan (talaga a napait), sabunganay a naigisa, igado ken naadobo a pusit nga adda pay bugina. Idi makatig-ab kami ket intuloymin ti nagpa-Norte pay.
Addan iti lulonanmi ti init idi makadanon kami sadiay Vigan.
eng_Latn ilo_Latn ilo_Latn ilo_Latn